ฮั่งเส็งปิดเช้าพุ่ง 122.98 จุด จากแรงซื้อเก็งกำไร
ฮั่งเส็งปิดเช้าพุ่ง 122.98 จุด จากแรงซื้อเก็งกำไร
24 ก.ค. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 122.98 จุด หรือ 0.46% ปิดภาคเช้าที่ 26,829.07 จุด เนื่องจากนักลงทุนเข้าช้อนซื้อหุ้นเพื่อเก็งกำไรหลังจากที่ตลาดปิดลบเมื่อวันศุกร์
ทั้งนี้ นักลงทุนต่างจับตาการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ในวันที่ 25-26 ก.ค. ท่ามกลางกระแสคาดการณ์ที่ว่า คณะกรรมการ FOMC จะมีมติคงอัตราดอกเบี้ยในการประชุมครั้งนี้ หลังจากที่ได้ปรับขึ้นอัตราดอกเบี้ยระยะสั้น 0.25% สู่ระดับ 1.00-1.25% ในการประชุมเมื่อวันที่ 14 มิ.ย.ที่ผ่านมา